**Kaaron koulun YTY-ryhmä 4.2.16**

Läsnä: Johanna Leino, Taina Reunanen, Sanna Järvelä, Veera Paananen, Jaana Ahvenjärvi, Päivi Sippola, Elina Leino ja Sari Ågren (pj. & siht.)

**MUISTIO**

1. **Kuukauden kysymys**

Puheenjohtaja halusi tarkentaa, millaisella kuukauden kysymyksellä lähestytään Kaaron koulun oppilaiden huoltajia Pedanetissä. Ensimmäisellä kysymyksellä päätettiin tiedustella huoltajien halukkuutta osallistua yhteisöllisen oppilashuoltoryhmän kokouksiin ja tapaa, jolla he haluaisivat osallistua. Puheenjohtaja muotoilee kysymyksen ja laittaa sen Pedanettiin. Hän toimittaa myös Kaaron eskarilaisten vanhemmille tiedotteen mahdollisuudesta vastata kysymykseen koulun Pedanetissä. Rehtori tiedottaa oppilaiden huoltajia kysymyksen ilmestymisestä Pedanettiin.

1. **Koulukohtaisen oppilashuoltosuunnitelman päivitykset**

Pohdittiin yhteisesti päivityksiä ja täydennyksiä koulukohtaiseen oppilashuoltosuunnitelmaan. Tällä kertaa käsiteltiin oppilashuollon kokonaistarvetta ja palveluita. Puheenjohtaja tekee keskustelun pohjalta seuraavaksi kerraksi ehdotuksen kirjattavasta osuudesta. Päivityksiä jatketaan seuraavassa kokouksessa.

1. **Kysely opettajille**

Ryhmässä päätettiin teettää kysely opettajille. Kyselyssä heiltä kartoitetaan oppilashuollon toimivuutta koulussa. Kyselystä olisi tarkoitus tulla osa oppilashuollon koulukohtaista itsearviointia. Seuraavaksi kerraksi ryhmän jäsenet miettivät ehdotuksia mahdollisiksi kysymyksiksi.

1. **Seuraavan kokouksen ajankohta ja aiheet**

Seuraava YTY-ryhmän kokous on 10.3. klo 12.15. Puheenjohtaja/sihteeri ei ole silloin paikalla, joten kokouksen aluksi valitaan puheenjohtaja ja sihteeri. Kokouksessa käsitellään oppilashuoltosuunnitelman yhteisöllistä oppilashuoltoa koskeva osuus ja mahdollisesti myös kappaleet poissaoloista ja oppilaan ohjauksesta. Käsittelyyn otetaan myös opettajille tehtävä kysely ja suunnitellaan siihen sopivia kysymyksiä.